CELEX: E2021P0005
Language: mt
Date: 2021-12-08 00:00:00
Title: Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur bid-data tat-8 ta’ Diċembru 2021 fil-Kawża ta’ Anna Bryndís Einarsdóttir vs it-Teżor tal-Iżlanda (Il-Kawża E-5/21) 2022/C 153/07

7.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 153/13
            
         
      Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur bid-data tat-8 ta’ Diċembru 2021 fil-Kawża ta’ Anna Bryndís Einarsdóttir vs it-Teżor tal-Iżlanda
      (Il-Kawża E-5/21)
      (2022/C 153/07)
      Saret talba lill-Qorti tal-EFTA, bid-data tat-8 ta’ Diċembru 2021, minn Héraðsdómur Reykjavíkur (il-Qorti Distrettwali ta’ Reykjavik), li waslet għand ir-Reġistru tal-Qorti fit-13 ta’ Diċembru 2021, għal Opinjoni Konsultattiva fil-Kawża ta’ Anna Bryndís Einarsdóttir vs it-Teżor Iżlandiż dwar il-mistoqsija li ġejja:
      L-Artikolu 6 tar-Regolament (KE) Nru 883/2004, dwar il-koordinazzjoni tas-sistemi tas-sigurtà soċjali (ara wkoll l-Artikolu 21(3) tar-Regolament), jobbliga lil Stat taż-ŻEE, meta jikkalkula l-pagamenti b’rabta mal-liv tal-maternità/tal-paternità, jikkalkula l-introjtu ta’ referenza fuq il-bażi tal-pagi aggregati ta’ persuna fis-suq tax-xogħol fiż-Żona Ekonomika Ewropea kollha? Tkun qed tinkiser id-dispożizzjoni msemmija hawn fuq u l-prinċipji tal-Ftehim dwar iż-ŻEE (ara, pereżempju, l-Artikolu 29 taż-ŻEE), jekk jitqiesu biss il-pagi aggregati ta’ persuna fis-suq tax-xogħol domestiku?